yakhyo/uz-wiki huggingface dataset:
Shuhrat Maqsudov

Shuhrat Mirusmanovich Maqsudov (tugʻ. 14-sentyabr 1970-yil, Toshkent) — sovet va oʻzbek futbolchisi, hujumchi. Hozirda u murabbiy.

Martaba

Futbolchi sifatida 
Shuhrat Maqsudov professional faoliyatini 1988-yilda Toshkentning “Paxtakor” klubida boshlagan. 1989—1990-yillarda SKA-RShVSM (Angren, Toshkent viloyati) jamoasida oʻynagan. 1991-yilda “Paxtakor”ga qaytib, 1996-yil oxirigacha Toshkent jamoasida oʻynadi. Bu vaqt ichida u jamoa yetakchilaridan biriga aylandi va 102ta oʻyinda maydonga tushib, 51ta gol urdi. Ushbu natijalar tufayli Maqsudov “Paxtakor” posbonlari va bombardimonchilaridan biriga aylandi.

1997-yil boshida Shuhrat Maqsudov  Fargʻonaning " Neftchi " jamoasiga koʻchib oʻtgan va 2000-yilda futbolchilik faoliyatini aynan shu klubda yakunlagan. 1997—2000-yillarda “Neftchi” safida 73ta oʻyinda maydonga tushib, 30ta gol urgan.

Terma jamoadagi faoliyati 
Shuhrat Maqsudov 1992—1997-yillarda Oʻzbekiston terma jamoasi aʼzosi boʻlgan. 1994-yilda esa terma jamoa bilan birgalikda Yaponiyaning Xirosima shahrida boʻlib oʻtgan yozgi Osiyo oʻyinlarida ishtirok etib, yozgi oʻyinlar futbol turnirida gʻolib chiqqan. Maqsudov terma jamoa safida jami 21 ta oʻyinda maydonga tushib, 11 ta gol urgan.

Murabbiy sifatidagi martaba 
Shuhrat Maqsudov futbolchilik faoliyatini yakunlab, 2001-yilda Fargʻonaning "Neftchi" klubining oʻsha paytdagi bosh murabbiyi Yuriy Sarkisyanga yordamchi boʻldi. 2013—2015-yillarda Oʻzbekiston yoshlar terma jamoasi bosh murabbiyi boʻlgan. 2011—2015-yillarda Oʻzbekiston milliy terma jamoasi bosh murabbiyi yordamchisi boʻlgan.

Yutuqlar 

 Oʻzbekiston chempioni: 1992-yil
 Oʻzbekiston chempionati kumush medali sovrindori: 1993-yil
 Oʻzbekiston kubogi sohibi: 1993-yil
 Oʻzbekiston kubogi finalchisi: 1996-yil
 Hindiston futbol assotsiatsiyasi kubogi sohibi: 1993-yil

 Oʻzbekiston chempionati kumush medali sovrindori: 1997, 1998, 1999, 2000
 Oʻzbekiston kubogi finalchisi: 1997, 1998; Oʻzbekiston terma jamoasi

 Osiyo oʻyinlari chempioni: 1994-yil

Shaxsiy 

 Oʻzbekiston chempionati toʻpurarlari orasida 3-oʻrin: 1993-yil
 Klub azosi Gennadiy Krasnitskiy: 123 ta gol

Davlat mukofotlari 

 “Shuhrat” medali

Manbalar 

Oʻzbekistonlik erkak futbolchilari
Toshkentda tugʻilganlar
Yashayotgan insonlar
1970-yilda tugʻilganlar
14-sentyabrda tugʻilganlar
Shuhrat medali sohiblari
SSSR erkak futbolchilari
Paxtakor jamoasi futbolchilari
Oʻzbekiston milliy terma jamoasi erkak futbolchilari
Neftchi (Fargʻona) futbolchilari
Futbol assotsiatsiyasi hujumchilari
Sverdlovets klubi futbolchilari
Oʻzbekistonlik futbol murabbiylari
Futbol boʻyicha Osiyo oʻyinlari sovrindorlari
Asror G‘ofurov

Asror Gʻofurov (30-yanvar 1995-yil, Surxondaryo viloyati, Oʻzbekiston Respublikasi) — oʻzbek futbolchisi, yarimhimoyachi. Bangladesh Premyer-ligasidagi „Saif Sporting“ klubi futbolchisi.

Tarjimayi holi 
Asror Gʻofurov 1995-yil 30-yanvarda Oʻzbekiston Respublikasi Surxondaryo viloyatida tugʻilgan. Toshkentdagi „Paxtakor“ klubining futbol akademiyasida tahsil olgan. Birinchi murabbiyi Shuhrat Rahmonqulov.

Faoliyati  
Asror Gʻofurov 2007-yildan  „Paxtakor“ futbol klubining bolalar jamoasida oʻynay boshlaydi. Keyinchalik Gʻofurov klubning yoshlar jamoasiga jalb qilinadi, „Paxtakor-2“ klubida ham oʻynaydi. „Paxtakor“ futbol klubining asosiy tarkibda atigi bitta oʻyin oʻtkazgan.

2013-yilda turkiyalik futbol agentlar taklifiga binoan Turkiyaga joʻnab ketdi. Dastlab Asror Gʻofurov Istanbulning „Beshiktosh“ klubi yoshlar jamoasi mashgʻulotlarida ishtirok etadi, ammo Turkiya fuqarosi boʻlmagani uchun jamoaga qabul qilinmaydi. Shundan soʻng Asror Gʻofurov oʻsha paytda Turkiya chempionatining Birinchi ligasida ishtirok etgan Manisa shahrining „Manisaspor“ klubi bilan shartnoma imzolaydi. Gʻofurov bu klubda 2015-yilgacha oʻynagan va shu vaqt ichida 13 marotaba maydonga tushgan.

2015—2016-yillarda Asror Gʻofurov Turkiyaning yana bir klubi Turkiya chempionatining toʻrtinchi divizionida ishtirok etuvchi Soke shahrining „Sokespor“ klubi jamoasida toʻp tepgan. Bu klub uchun 21 ta oʻyinda ishtirok etib, 1 ta gol urgan. 2016—2017-yillarda Turkiya chempionatining toʻrtinchi divizionida ishtirok etgan Chorlu shahrining „Chorlu 1947“ klubi jamoasida 25 ta oʻyinda qatnashgan. 2017—2018-yillari Gebze shahrini „Gebzespor“ klubi futbolchisi sifatida 27 ta oʻyinda ishtirok etgan. 2018—2019-yillarda Mersin shahrining „Ichelspor“ klubi oʻyinchisi sifatida 13 ta oʻyinda qaynashib, 3 ta gol urgan. 2019-yilda qaytib kelgan Asror Gʻofurov „Andijon“ klubi futlbochisi sifatida 12 ta oʻyinda qatnashgan. 2019—20211-yillari „Surxon“ klubi oʻyinchisi sifatida 57 ta oʻyinda qatnashib, 2 ta gol urgan. 2021-yil 8-noyabrdan Bangladesh Premyer-ligasidagi „Saif Sporting“ klubi futbolchisi.

Yutuqlar 

 Bagladesh chempioni: 2023

Manbalar

Havolalar 

 Asror G‘ofurov Transfermarkt (игрок) sayti
 Asror G‘ofurov Soccerway sayti
 Asror G‘ofurov TFF (futbolchi)

1995-yilda tugʻilganlar
30-yanvarda tugʻilganlar
Surxondaryoda tugʻilganlar
Yashayotgan insonlar
Oʻzbekistonlik erkak futbolchilari
Erkak futbol yarim himoyachilari
Paxtakor jamoasi futbolchilari
Andijon klubi futbolchilari
Surxon klubi futbolchilari
Saif Sporting klubi futbolchilari
Manisaspor futbolchilari
FC Gebzespor futbolchilari
FC Sökespor futbolchilari
FC Çorluspor futbolchilari
Bashundhara Kings klubi futbolchilari
Oʻzbekiston Superligasi futbolchilari
Bangladesh Premyer-ligasi futbolchilari
Oʻzbekistonlik muhojir erkak futbolchilari
Bangladeshdagi chet ellik erkak futbolchilar
Turkiyadagi chet ellik erkak futbolchilari
Alifbo boʻyicha sportchilar
Oʻzbekiston — Belarus munosabatlari

Belarus—Oʻzbekiston munosabatlari — bu Belarus Respublikasi va Oʻzbekiston Respublikasi oʻrtasidagi ikki tomonlama munosabatlar. Belarus-Oʻzbekiston diplomatik munosabatlari 1993-yilda Belarus Respublikasi va Oʻzbekiston Respublikasi oʻrtasidagi davlatlararo munosabatlar asoslari toʻgʻrisidagi shartnomaga tegishli protokol imzolanganidan keyin oʻrnatilgan. Oʻtgan 20 yil davomida Belarus va Oʻzbekiston ham ikki tomonlama hamkorlikni, ham koʻp tomonlama formatlardagi oʻzaro hamkorlikni rivojlantirishda sezilarli yutuqlarga erishgan. Mamlakatlar oʻrtasida BMT, YXHT, MDH va boshqa mintaqaviy va xalqaro tashkilotlar doirasida samarali hamkorlik yoʻlga qoʻyilgan.

Belarus va Oʻzbekiston oʻrtasidagi savdo-iqtisodiy hamkorlik 
2020-yilda Belarus Respublikasi bilan Oʻzbekiston Respublikasi oʻrtasidagi tovar ayirboshlash hajmi 280,1 million AQSH dollarini (2019-yil darajasiga nisbatan 117,1 %), shu jumladan, tovar eksporti hajmi — 237,5 million dollarni (126,0 %), import hajmini tashkil qilgan. Tovarlar tashqi savdosi saldosi ijobiy boʻlib, 194,9 million dollarni tashkil etgan.

Ayni paytda Oʻzbekiston Respublikasida Belarus kapitali ishtirokida 80 dan ortiq tashkilot faoliyat koʻrsatmoqda, ularning salmoqli qismi soʻnggi ikki yil ichida tashkil etilgan. Belarus korxonalarining Oʻzbekistondagi ishbilarmonlik faolligini rivojlantirishga Belarus Respublikasi prezidenti Aleksandr Lukashenkoning rasmiy tashrifi muhim turtki boʻlgan. Lukashenko 2018-yil sentyabr oyida Oʻzbekistonga tashrif buyurgan va Oʻzbekiston Respublikasi prezidenti Shavkat Mirziyoyevning Belarusga javob rasmiy tashrifi 2019-yil avgust oyida boʻlgan.

Havolalar 
 Oʻzbekiston — Belarus munosabatlari

 Belarus va Oʻzbekiston oʻrtasidagi savdo-iqtisodiy hamkorlik

Oʻzbekistonning ikki tomonlama aloqalari
Fun and Fancy Free

Fun and Fancy Free 9chi toʻliq metrajli Disney animatsion filmidir. 1947-yilda ekranlarga chiqarilgan. Walt Disney Productions tomonidan ishlangan va RKO Radio Pictures tomonidan tarqatilgan.

Ovoz berganlar 
 Edgar Bergen — oʻzi, Charlie McCarthy va Mortimer Snerd
 Luana Patten — oʻzi
 Dinah Shore — qoʻshiqchi, Bongo sharhlovchisi
 Cliff Edwards — Jiminy Cricket
 Walt Disney — Mickey Mouse
 Clarence Nash — Donald Duck
 Pinto Colvig — Goofy
 Billy Gilbert — Willie
 Anita Gordon — Singing Harp
 The Kingʻs Men — Happy Valley crows

Saundtrek

Bongo

Mickey va the Beanstalk

Relizi 
 Manba: IMDb

 : 27-sentyabr 1947-yil
 : 16-dekabr 1948-yil
 : 14-may 1949-yil
 : 29-mart 1950-yil
 : 15-may 1950-yil
 : 22-fevral 1952-yil
 : 19-dekabr 1952-yil
 : 9-avgust 1954-yil

Boshqa tillarda 
 olmoncha : Fröhlich, Frei, Spaß dabei
 inglizcha : Fun and Fancy Free
 xitoycha : 米奇与魔豆 (Mǐqí yǔ mó dòu)
 ispancha : Las Aventuras de Bongo y Mickey y las Judías Mágicas (Ispaniya) ; Diversion y Fantasia (Lotin Amerikasi)
 fincha : Pennitön ja Suruton
 fransuzcha : Coquin de Printemps
 italyancha : Bongo e i Tre Avventurrieri
 yaponcha : ファン・アンド・ファンシーフリー (Fan ando fanshii furii)
 niderlandcha : Vrij en Vrolijk
 portugalcha : Batalha de Gigantes (Portugaliya); Como é Bom se Divertir (Braziliya)
 shvedcha : Pank och fågelfri va Bongo och Musse och bönstjälken

Manbalar

Havolalar 
 

1947-yil filmlari
1947-yil animatsion filmlari
AQSh filmlari
AQSh animatsion filmlari
Walt Disney Pictures filmlari
Ingliz tilidagi filmlar
AQSh komediya filmlari
AQSh romantik filmlari
Aleksandr Svechnikov

Aleksandr Vladimirovich Svechnikov (tugʻ. 1998-yil 19-may, Toshkent, Oʻzbekiston) — oʻzbekistonlik para yengil atletikachi, nayza uloqtirish boʻyicha ixtisoslashgan, Oʻzbekiston terma jamoasi aʼzosi. 2016-yiligi Yozgi Paralimpiya oʻyinlarining chempioni, Yengil atletika boʻyicha Jahon chempioni, Islom birdamlik oʻyinlari va Yozgi Para-Osiyo oʻyinlari gʻolibi.

Hayoti 
Aleksandr 1998-yil 19-mayda Toshkentda tugʻilgan. U ikkita Yozgi Olimpiya o'yinlari ishtirokchisi boʻlgan katta singlisi Anastasiya Svechnikova singari nayza uloqtirish bilan shugʻullana boshladi. 2016-yilda Oʻzbekiston Respublikasi Prezidenti Shavkat Mirziyoyev Aleksandrga Oʻzbekiston iftixori faxriy unvonini berdi.

Faoliyati 
10 yoshida onasi Yelena Svechnikova rahbarligida Toshkentda sport bilan shugʻullana boshlagan.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida u F13 toifasida nayza uloqtirish boʻyicha 65,69 metr natija bilan oltin medalni qoʻlga kiritib, Olimpiya chempioni.

2017-yilda Londonda (Birlashgan Qirollik) Yengil atletika boʻyicha oʻtkazilgan Jahon chempionatida u F13 toifasida nayza uloqtirishda 71,01 m natija bilan oltin medalni qoʻlga kiritib, yangi jahon rekordini oʻrnatdi. Oʻsha yili Islom birdamlik oʻyinlarida ham nayzani 70 metrga uloqtirib, oltin medalni qoʻlga kiritdi.

2018-yilda Xitoyda ochiq chempionatida 66,96 metr natija bilan gʻolib chiqdi. Oʻsha yili Jakartada (Indoneziya) boʻlib oʻtgan Yozgi Para-Osiyo oʻyinlarida nayza uloqtirish boʻyicha oltin medalni qoʻlga kiritdi.

Manbalar 

Yashayotgan insonlar
1998-yilda tugʻilganlar
19-mayda tugʻilganlar
Oʻzbekiston para-yengil atletikachilari
Paralimpiya oʻyinlaridagi oʻzbekistonlik oltin medal sohiblari
Oʻzbekistonda tugʻilganlar
Toshkentda tugʻilganlar
Oʻzbekiston kishilari
Oʻtkirjon Nigmatov

Oʻtkirjon Ismatillo oʻgʻli Nigʻmatov (tugʻ. 1990-yil 10-sentyabr, Samarqand viloyati, Oʻzbekiston SSR) — oʻzbek dzyudochisi-paralimpiyachi, 66 kg gacha vazn toifasida ishtirok etgan. 2016-yilgi Yozgi Paralimpiya oʻyinlarida chempioni, jahon chempionati sovrindori, Yozgi Para-Osiyo oʻyinlari gʻolibi, paradzyudo boʻyicha Jahon kubogi va Gran-pri sovrindori.

Faoliyati 
2014-yilda Koloradoda (AQSh) koʻzi ojizlar va zaif koʻruvchilar oʻrtasida dzyudo boʻyicha oʻtkazilgan jahon chempionatida u oʻz vazn toifasida finalda ozarbayjonlik Bayram Mustafoyevga yutqazib, kumush medalni qoʻlga kiritdi. 2015-yilda Seulda (Koreya Respublikasi) boʻlib oʻtgan koʻzi ojizlar va zaif koʻruvchilar oʻrtasidagi Jahon oʻyinlarida dzyudo boʻyicha 66 kg vazn toifasida u finalda mongoliyalik dzyudochi Munkxbat Aajimni mag`lub etdi.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida 66 kg vazn toifasida u finalda ozarbayjonlik dzyudochi Bayram Mustafayevni magʻlub etib, Olimpiada oltin medalini qoʻlga kiritdi. Oʻsha yili Oʻzbekiston Respublikasi Prezidenti Shavkat Mirziyoyev Oʻtkirjonni Oʻzbekiston iftixori faxriy unvoni bilan  .

2018-yili Jakartada (Indoneziya) boʻlib oʻtgan Yozgi Para-Osiyo oʻyinlarida 66 kg vazn toifasida finalda qozogʻistonlik dzyudochi Azamat Turumbetovni magʻlubiyatga uchratib, oʻyinlarning oltin medalini qoʻlga kiritdi. Oʻsha musobaqalarda Oʻzbekiston terma jamoasi safida bronza medalini qoʻlga kiritdi. Oʻsha yili Lissabonda (Portugaliya) dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Jahon chempionatida u oʻz vazn toifasida bronza medalini qoʻlga kiritdi.

2021-yilda u Bokuda (Ozarbayjon) koʻzi ojizlar va zaif koʻruvchilar oʻrtasida oʻtkazilgan dzyudo boʻyicha Gran-pri musobaqasida 66 kg vazn toifasida finalda ozarbayjonlik Namig Abasliga.

Manbalar 

Yashayotgan insonlar
1990-yilda tugʻilganlar
Oʻzbekiston para-dzyudochilari
Paralimpiya oʻyinlaridagi oʻzbekistonlik oltin medal sohiblari
SSSRda tugʻilganlar
Oʻzbekiston SSRda tugʻilganlar
Oʻzbekiston kishilari
Dilshod Mahmudov

Dilshod Mahamajanovich Mahmudov (tugʻ. 1982-yil 30-noyabr, Toshkent, Oʻzbekiston SSR) — oʻzbek bokschisi, yarim oʻrta vazn toifasidagi, birinchi yarim oʻrta va engil vazn toifalari vakili. 2000-yillar davomida boks boʻyicha Oʻzbekiston terma jamoasida oʻynagan, jahon chempionati kumush medali sovrindori, Yozgi Osiyo oʻyinlari chempioni, Osiyo chempionati kumush medali sovrindori, Markaziy Osiyo oʻyinlari chempioni, koʻplab xalqaro turnirlar gʻolibi va sovrindori. muhim, ikkita yozgi Olimpiya oʻyinlari ishtirokchisi. 2009-2010-yillarda u professional darajada boks bilan ham shugʻullangan. Hozir u boks boʻyicha murabbiy.

Dilshod Mahmudov haqida 
Dilshod Mahmudov 1982-yili Toshkent shahrida tugʻilgan. Dilshod Mahmudov asosan 64 kg vazn toifasida ishtirok etadi. Dilshod Mahmudov 2005-yilgi jahon chempionatining kumush medali sovrindori. 2002-yili Pusanda boʻlib oʻtgan Osiyo oʻyinlarida (-60 kg) oltin, Doha-2006 da boʻlib oʻtgan navbatdagi Osiyo oʻyinlarida esa bronza medalini qoʻlga kiritgan. Shuningdek Dilshod Mahmudov Afina-2004 va Pekin-2008 Yozgi Olimpiya oʻyinlari ishtirokchisi hisoblanadi. U „Oʻzbekiston Respublikasida xizmat koʻrsatgan sportchi“ faxriy unvoni, shuningdek, „Shuhrat“ medali bilan taqdirlangan.

Dilshod Mahmudovning tarjimai holi 
Dilshod Mahmudov Oʻzbekistonning Toshkent shahrida yashaydi. Ona shahri — Toshkent. Ochiq manbalardan oliy va oʻrta taʼlim toʻgʻrisidagi maʼlumotlar olingan:

— Dilshod Mahmudov oʻrta maʼlumotni Oʻzbekistondagi TPKIT axborot texnologiyalari kollejida olgan.

— Dilshod Mahmudov oliy maʼlumotni 2012-yilda Oʻzbekiston Respublikasi Ichki ishlar vazirligining Toshkent shahridagi Oʻzbekiston akademiyasida olgan.

Olimpia natijalari 
— Pekin 2008 — 5-oʻrin (yarim oʻrta vazn toifasi)

— Afina 2004 — 5-oʻrin (yarim oʻrta vazn toifasi)

Havolalar 
Dilshod Mahmudov haqida
Dilshod Mahmudovning tarjimai holi
Olimpia natijalari

Oʻzbekiston bokschilari
SSSRda tugʻilganlar
Oʻzbekiston SSRda tugʻilganlar
1983-yilda tugʻilganlar
30-noyabrda tugʻilganlar
Bokschilar
Toshkentda tugʻilganlar
Oʻzbekiston kishilari
Alifbo boʻyicha sportchilar
Dilshod Joʻrayev

Dilshod Suratovich Joʻrayev (tugʻ. 21-aprel 1992-yil, Toshkent, Oʻzbekiston) – oʻzbek futbolchisi, Bunyodkor klubi himoyachisi. Oʻzbekiston terma jamoasida oʻynagan.

Martaba 
Dilshod Joʻrayev professional faoliyatini 2011-yilda Toshkentning Bunyodkor klubi aʼzosi sifatida boshlagan. Oʻsha mavsumda Joʻraev „Bunyodkor“ bilan ikkita oʻyinda maydonga tushdi. 2012-yilning bahor oyida „Bunyodkor“ Joʻrayevni Samarqandning Dinamo siga ijaraga bergandi. Dinamo tarkibida Dilshod Joʻrayev Oʻzbekiston chempionati Oʻzbekiston Kubogi doirasida sakkizta oʻyinda maydonga tushdi, biroq birorta ham gol ura olmadi.

2012-yilning avgust oyida „Bunyodkor“ Dilshod Joʻrayevni oʻziga qaytib oldi. 2012-yilning kuzidan boshlab Joʻrayev „Bunyodkor“ning asosiy oʻyinchilaridan biriga aylandi. Oʻsha yili uni Oʻzbekiston terma jamoasiga taklif qilishdi.

2012-yildan buyon „Bunyodkor“ tarkibida 21ta oʻyinda maydonga tushgan boʻlsa, terma jamoa safida esa ikki uchrashuvda maydonga tushib, bitta gol urgan. 2023-yil yangi mavsum oldidan „Buxoro“ klubi bilan 1 yillik shartnoma imzolagan.

Yutuqlar 
 Oʻzbekiston chempioni: 2011, 2013
 Oʻzbekiston vice-chempioni: 2012
 Oʻzbekiston kubogi sohibi: 2012, 2013
 Oʻzbekiston kubogi finalchisi: 2014
 Oʻzbekiston Superkubogi sohibi: 2014

Manbalar

Havolalar 

 

1992-yilda tugʻilganlar
21-aprelda tugʻilganlar
Toshkentda tugʻilganlar
Yashayotgan insonlar
Oʻzbekistonlik erkak futbolchilari
Bunyodkor klubi futbolchilari
Dinamo Samarqand futbolchilari
Andijon klubi futbolchilari
AGMK futbolchilari
Qizilqum klubi futbolchilari
Buxoro klubi futbolchilari
Lokomotiv Toshkent futbol klubi futbolchilari
Oʻzbekiston milliy terma jamoasi erkak futbolchilari
Oʻzbekiston 21 yoshgacha boʻlgan terma jamoasi futbolchilari
Oʻzbekiston Superligasi futbolchilari
Oʻzbekistonning Osiyo oʻyinlaridagi sportchilari
Osiyo oʻyinlari 2014 futbolchilari
Oʻzbekistonda tugʻilganlar
Oʻzbekiston kishilari
Futbolchilar
Alifbo boʻyicha sportchilar
Olim Navkarov

Olim Navkarov (tugʻ. 1983-yil 30-mart, Toshkent, Oʻzbekiston SSR, SSSR) — oʻzbek futbolchisi, hujumchisi. 2010—2011-yillarda Oʻzbekiston milliy terma jamoasi safida 11 oʻyin oʻtkazib, ikkita gol urgan.

Hayoti 
Olim Navkarov 30-mart 1983-yil Toshkent shahrida tavallud topgan.

Faoliyati 
Olim Navkarov faoliyatini 2004-yilda Toshkentning „Traktor“ jamoasida boshlagan. 2007-yilgacha ushbu klubda oʻynagan. Keyin Toshkentning „Lokomotiv“ jamoasida uch mavsum toʻp surgan, 2010-yilda u „Qizilqum“da ijara asosida oʻynagan. Keyin „Andijon“, Samarqandning „Dinamo“si, yana Toshkentning „Lokomotiv“, „Olmaliq“, yana „Qizilqum“da oʻynadi. 2015-yilda Olim „NBU-Osiyo“ klubida Birinchi ligada ishtirok etgan. 2016-yilda ham Birinchi liga jamoalari: „Oqtepa“ va „Nurafshon“da oʻynagan.

2010-yildan Olim Navkarov Oʻzbekiston terma jamoasiga jalb etila boshlandi. Bir qator oʻrtoqlik uchrashuvlarida maydonga tushgan. Shuningdek, 2011-yil yanvar oyida Oʻzbekiston terma jamoasi bilan birgalikda 2011-yil Qatarda boʻlib oʻtgan Osiyo kubogida ishtirok etib, Oʻzbekiston terma jamoasi yarim finalga qadar yetib bordi. Olim Navkarov Oʻzbekiston milliy terma jamoasi safida jami 11ta oʻyin oʻtkazib, 2ta gol urgan.

Manbalar 

1983-yilda tugʻilganlar
30-martda tugʻilganlar
Toshkentda tugʻilganlar
Kishilar
Yashayotgan insonlar
Oʻzbekistonlik erkak futbolchilari

Havolalar 

 Transfermarkt.com
 Soccerway.com
 Footballfacts.ru

Futboldagi erkak hujumchilar
Traktor klubi futbolchilari
Lokomotiv Toshkent futbol klubi futbolchilari
Qizilqum klubi futbolchilari
Andijon klubi futbolchilari
Dinamo Samarqand futbolchilari
AGMK futbolchilari
NBU-Osiyo klubi futbolchilari
Oqtepa klubi futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Oʻzbekiston milliy terma jamoasi erkak futbolchilari
Osiyo Kubogi 2011 futbolchilari
Oʻzbekiston — Avstriya munosabatlari



Ikki tomonlama munosabatlar 
2017-yilning mart oyida Avstriya va Oʻzbekiston oʻrtasida diplomatik munosabatlar oʻrnatilganiga 25 yil boʻlgan. Avstriya Oʻzbekiston mustaqilligini 1992-yil 15-yanvarda tan olgan va 1992-yil 25-martda diplomatik munosabatlar oʻrnatilgan. Avstriya mustaqil Oʻzbekistonning Birinchi Prezidenti Islom Karimov rasmiy tashrif bilan borgan birinchi davlat boʻlgan. 1994-yil boshida Oʻzbekiston Vena shahrida elchixonasini ochgan, uning tarkibiga BMT va YXHT ham kirgan. Oʻzbekistonlik siyosatchilarning xalqaro tashkilotlarning Venadagi tadbirlarida ishtirok etishi ikki tomonlama munosabatlarni chuqurlashtirishga xizmat qilmoqda.

Iqtisodiy munosabatlar 
2012-yilning 22-may kuni Toshkent shahrida Savdo-iqtisodiy hamkorlik boʻyicha Oʻzbekiston-Avstriya qoʻshma komissiyasining beshinchi majlisi boʻlib oʻtgan. U Avstriya Iqtisodiyot, oila va yoshlar masalalari boʻyicha Federal vazirligining tashqi iqtisodiy aloqalar bosh direktori Frants Vessig boshchiligidagi delegatsiyaning Oʻzbekistonga tashrifi doirasida tashkil etilgan.

2011-yil yakuni boʻyicha ikki davlat oʻrtasidagi tashqi savdo aylanmasi 96,9 million dollarni tashkil etgan. Ikki davlat salohiyati bu koʻrsatkichni oʻn barobar oshirish imkonini beradi, degan vazir oʻrinbosari. 2012-yilning yanvar-mart oylarida oʻzaro tovar ayirboshlash hajmi 15,945 million dollarni tashkil etgan.

Avstriya Tashqi ishlar vazirligi rahbari 2000-yildan beri birinchi marta Oʻzbekistonga keldi 
2021-yil 7-noyabr kuni Avstriyaning Yevropa va tashqi ishlar federal vaziri Mixael Linxart Oʻzbekistonga kelgan. Oʻzbekistonning Venadagi elchixonasi xabariga koʻra, tashrif doirasida Avstriya TIV rahbari Toshkentda investitsiya va tashqi savdo, tashqi ishlar vazirliklarida rasmiy muzokaralar oʻtkazgan.

Tomonlar birgalikdagi sa’y-harakatlari bilan 2018-yilda tashqi savdo aylanmasi ikki baravar oshgan va keyingi yillarda ham ijobiy oʻsish tendentsiyasi saqlanib qolgan. Bundan tashqari, Avstriya kompaniyalarining Oʻzbekiston bozoridagi faolligi sezilarli darajada faollashgan.

Manbalar 
Ikki tomonlama munosabatlar

Iqtisodiy munosabatlar

Avstriya Tashqi ishlar vazirligi rahbari 2000-yildan beri birinchi marta Oʻzbekistonga keldi
Rustam Zabirov

Rustam Zoirovich Zabirov (tugʻ.1966-yil 23-oktyabr) — sovet va oʻzbek futbolchisi, hujumchisi.

Faoliyati

Klub 
Rustam faoliyatini 1987-yilda Qoʻrgʻontepaning Vaxsh klubida ikkinchi ligada boshlagan.

1989—1991-yillarda — Oliy liganing Pomir klubida toʻp surgan. U „Pomir“ safida Moskvaning „Spartak“ jamoasiga qarshi debyut uchrashuvida Stanislav Cherchesov darvozasiga birinchi zarbasi bilan gol urdi. Biroq „Pomir“ yakunda 2:6 hisobida magʻlub boʻldi. Atigi uch yil ichida u 38 ta oʻyin oʻtkazib, 3 ta gol urdi.

1991-yil oʻrtalarida Rustam Zabirov Pomirdan 1-liga klubi „Navbahor“ga oʻtdi. „Navbahor“ 3:0 hisobida gʻalaba qozongan uchrashuvda Zenit darvozasiga penaltidan gol urdi.

1992- va 1994—1995-yillarda „Navbahor“ safida Oʻzbekiston chempionatida toʻp surgan. 1992—1993-yilgi mavsumda u Meppen uchun 2-Bundesligada Germaniyada oʻynagan, keyin esa 4-liganing Betzdorf klubida oʻynagan. Shuningdek, 1990-yillarning birinchi yarmida u Malayziyada chiqish qildi.

1995-yilda Rustam Rossiyada paydo boʻldi, „Shinnik“ va „Rubin“ klublarida oʻynadi. 1997-yildan Oʻzbekistonning Zarafshon, Andijon, Soʻgʻdiyona klublarida toʻp surgan. 2000—2002-yilgi mavsumda u Hindistonda Vasko SC klubida oʻynagan.

Murabbiylik 
2008—2010-yillarda „Qizilqum“ jamoasiga murabbiylik qildi.

Manbalar

Havolalar  
 
 Rustam Zabirov Transfermarkt

1966-yilda tugʻilganlar
23-oktyabrda tugʻilganlar
Yashayotgan insonlar
Oʻzbekistonlik erkak futbolchilari
SSSR erkak futbolchilari
Futboldagi erkak hujumchilar
Oʻzbekiston milliy terma jamoasi erkak futbolchilari
Oʻzbekistonlik muhojir erkak futbolchilari
CSKA Pomir Dushanbe futbolchilari
FC Shinnik Yaroslavl futbolchilari
FC Rubin Qozon futbolchilari
SV Meppen futbolchilari
FC Khatlon futbolchilari
Navbahor futbolchilari
Zarafshon Navoiy futbolchilari
Andijon klubi futbolchilari
Surxon klubi futbolchilari
Soʻgʻdiyona Jizzax futbolchilari
SSSR Oliy ligasi futbolchilari
Bundesliga 2 futbolchilari
Hindistondagi chet ellik erkak futbolchilari
Rossiyadagi chet ellik erkak futbolchilar
Germaniyadagi chet ellik erkak futbolchilari
Osiyo oʻyinlari 1998 futbolchilari
Oʻzbekistonning Osiyo oʻyinlaridagi sportchilari
Qizilqum futbol klubi bosh murabbiylari
Navbahor klubi murabbiylari
Oʻzbekistonlik futbol murabbiylari
Oʻzbekiston Pro ligasi futbolchilari
Oʻzbekiston Superligasi futbolchilari
SSSRda tugʻilganlar
Valeriya Davidova

Valeriya Sergeyevna Davidova (tugʻ. 15-dekabr 1997-yil, Toshkent, Oʻzbekiston) — badiiy gimnastika boʻyicha oʻzbek sportchisi, Oʻzbekiston terma jamoasi aʼzosi, Oʻzbekiston Respublikasining xalqaro toifadagi sport ustasi. 2016-yilgi yozgi Olimpiya oʻyinlari ishtirokchisi, Osiyo chempioni va medali sovrindori, shuningdek, Osiyo oʻyinlari chempioni.

Martaba 
2001-yilda Tatyana Rogova rahbarligida Toshkent shahrida badiiy gimnastika bilan shugʻullana boshladi. 2008-yildan Oʻzbekiston terma jamoasi aʼzosi.

2013-yilda Toshkent shahrida oʻtkazilgan badiiy gimnastika boʻyicha Osiyo chempionatida jamoaviy mashqlarda oltin medalni qoʻlga kiritdi.

2014-yilda koʻpkurashda badiiy gimnastika boʻyicha Oʻzbekistonning mutlaq chempioni boʻldi. Inchxon shahrida (Koreya Respublikasi) boʻlib oʻtgan yozgi Osiyo oʻyinlarida u jamoaviy chempionatda oltin medalni qoʻlga kiritdi.

2015-yilda Valeriya Stuttgartda (Germaniya) badiiy gimnastika boʻyicha jahon chempionatida ikkita mashq yigʻindisi boʻyicha guruh mashqlarida jamoa bilan birgalikda 32,566 ball toʻpladi va faqat oʻninchi oʻrinni egalladi. Chechxonda (Koreya Respublikasi) badiiy gimnastika boʻyicha oʻtkazilgan Osiyo chempionatida u koʻpkurash va lentalar bilan guruh mashqlarida bronza medalini qoʻlga kiritdi.

2016-yilning aprel oyida Rio-de-Janeyroda (Braziliya) Olimpiada oʻyinlari boʻyicha test musobaqalari boʻlib oʻtdi, unda Oʻzbekiston terma jamoasi Davydova bilan birgalikda 32.832 ball toʻpladi va ikkinchi oʻrinni egalladi va shu orqali Olimpiada oʻyinlariga litsenziya qoʻlga kiritdi. Oʻyinlar oldidan u Hyuston shahrida (AQSh) jamoa bilan mashgʻulot oʻtkazdi. Rio-de-Janeyroda (Braziliya) boʻlib oʻtgan XXXI yozgi Olimpiya oʻyinlarida guruh mashqlari, saralash bahslarida Oʻzbekiston terma jamoasi bor-yoʻgʻi 31,166 ball toʻplab, oʻn ikkinchi oʻrinni egalladi, ammo turnirning final qismiga chiqa olmadi.

Manbalar 

Yashayotgan insonlar
1997-yilda tugʻilganlar
15-dekabrda tugʻilganlar
Oʻzbekiston badiiy gimnastikachilari
Oʻzbekiston gimnastikachilari
Oʻzbekiston olimpiya gimnastikachilari
Oʻzbekistonda tugʻilganlar
Oʻzbekiston kishilari
Toshkentda tugʻilganlar
Adiljon Tulendiboev

Adiljon Rishatovich Tulendiboev (tugʻ. 1985-yil 11-aprel, Toshkent viloyati, Oʻzbekiston SSR) — oʻzbek dzyudochisi-paralimpiyachi, 100 kg vazn toifasida ishtirok etgan. 2016-yilgi Yozgi Paralimpiya oʻyinlari chempioni, Osiyo chempionati sovrindori, Yozgi Para-Osiyo oʻyinlari chempioni.

Faoliyati 
2004-yilda Budapeshtda (Vengriya) dzyudo boʻyicha oʻsmirlar oʻrtasidagi jahon chempionatida 100 kg dan yuqori vazn toifasida bronza medalini qoʻlga kiritdi. Oʻzbekiston chempionatida kumush medalni qoʻlga kiritdi. 2006-yilda Bokuda (Ozarbayjon) boʻlib oʻtgan jahon chempionatida bronza medalini qoʻlga kiritdi.

2009-yilda Taypeyda (Tayvan) oʻtkazilgan dzyudo boʻyicha Osiyo chempionatida ochiq toifada bronza medalini qoʻlga kiritdi. Keyingi yili Chirchiqda boʻlib oʻtgan Oʻzbekiston chempionatida mutlaq vazn toifasida oltin medalni qoʻlga kiritdi. 2011 va 2012-yillarda Toshkentda oʻtkazilgan dzyudo boʻyicha Jahon kubogi bosqichida 100 kg yuqori vazn toifasida mos ravishda kumush va bronza medalini qoʻlga kiritdi.

2014-yilda Inchxonda (Koreya Respublikasi) boʻlib oʻtgan Yozgi Para-Osiyo oʻyinlarida 100 kg ortiq vazn toifasida u finalda eronlik dzyudochi Hamzeh Nadrini magʻlub etib, oltin medalni qoʻlga kiritdi. Koloradoda (AQSh) dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Jahon chempionatida oltin medalni qoʻlga kiritdi.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida 100 kg dan ortiq vazn toifasida u finalda braziliyalik dzyudochi Villans Silva de Araujoni. Oʻsha yili Oʻzbekiston Respublikasi Prezidenti Shavkat Mirziyoyev Adiljonni Oʻzbekiston iftixori faxriy unvoni bilan.

Manbalar 

Yashayotgan insonlar
1985-yilda tugʻilganlar
11-aprelda tugʻilganlar
Oʻzbekiston para-dzyudochilari‎
Paralimpiya oʻyinlaridagi oʻzbekistonlik oltin medal sohiblari
SSSRda tugʻilganlar
Oʻzbekiston SSRda tugʻilganlar
Toshkent viloyatida tugʻilganlar
Oʻzbekiston kishilari
Shuhrat Boboyev

Shuhrat Shonazarovich Boboyev (1985-yil 3-dekabrda tugʻilgan) — oʻzbek dzyudochisi-paralimpiyachi, 90 kg gacha vazn toifasida ishtirok etadi. Sambo boʻyicha jahon chempionati medali sovrindori, 2016-yilgi Yozgi Paralimpiya oʻyinlarining bronza medali sovrindori va 2020- yilgi Yozgi Paralimpiya o'yinlari ishtirokchisi, Yozgi Para-Osiyo oʻyinlari va Osiyo chempionati gʻolibi va sovrindori, Islom birdamlik oʻyinlari gʻolibi, Jahon chempionati sovrindori.

Faoliyati 
2010-yilda Toshkentda boʻlib oʻtgan sambo boʻyicha jahon chempionatida bronza medalini qoʻlga kiritdi.

2014-yilda Inchxonda (Koreya Respublikasi) boʻlib oʻtgan Yozgi Para-Osiyo oʻyinlarida 90 kg vazn toifasida finalda yaponiyalik dzyudochi Aramitsu Kitadzononi magʻlubiyatga uchratib, oʻyinlarning oltin medalini qoʻlga kiritdi. Oʻsha yili Koloradoda (AQSh) koʻzi ojizlar va zaif koʻruvchilar oʻrtasida dzyudo boʻyicha oʻtkazilgan jahon chempionatida u oʻz vazn toifasida bronza medalini qoʻlga kiritdi. 2015-yilda Seulda (Koreya Respublikasi) boʻlib oʻtgan koʻzi ojizlar va zaif koʻruvchilar oʻrtasidagi Jahon oʻyinlarida dzyudo boʻyicha 90 kg vazn toifasida bronza medalini qoʻlga kiritdi.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida 90 kg gacha vazn toifasida bronza medalini qoʻlga kiritdi. Xuddi shu yili, Oʻzbekiston Respublikasi Prezidenti Shavkat Mirziyoyev Shuhrat Jasorat medali taqdirlandi.

2017-yilda Bokuda (Ozarbayjon) boʻlib oʻtgan Islom birdamlik oʻyinlarida parasportchilar oʻrtasida 90 kg boʻlgan vazn toifasida u finalda eronlik dzyudochi Muhammad Ali Shahanini magʻlub etib, oʻyinlarning oltin medalini qoʻlga kiritdi. Toshkentda dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Osiyo chempionatida 90 kg vazn toifasida finalda koreyalik dzyudochi Yu-Xan Lini magʻlub etib, oltin medalni qoʻlga kiritdi.

2018-yilda Jakartada (Indoneziya) boʻlib oʻtgan Yozgi Para-Osiyo oʻyinlarida 90 kg vazn toifasida finalda eronlik dzyudochi Vohid Nuriga yutqazib, kumush medalni qoʻlga kiritgan edi. 2019-yili Atirauda (Qozogʻiston) dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Osiyo chempionatida 90 kg boʻlgan vazn toifasida kumush medalni qoʻlga kiritdi.

2021-yilda Tokioda (Yaponiya) boʻlib oʻtgan Yozgi Paralimpiya oʻyinlarida u oʻz vazn toifasida chorak finalda britaniyalik Elliot Styuartga yutqazdi. Tasalli raundida u qozogʻistonlik dzyudochi Janbota Amanjolni magʻlub eta olmadi va oʻyinlardagi ishtirokini yakunladi.

Manbalar 

Jasorat medali sohiblari
Yashayotgan insonlar
1985-yilda tugʻilganlar
3-dekabrda tugʻilganlar
Oʻzbekiston para-dzyudochilari‎
Paralimpiada oʻyinlaridagi oʻzbekistonlik bronza medal sohiblari
SSSRda tugʻilganlar
Oʻzbekiston SSRda tugʻilganlar
Oʻzbekiston kishilari
Luiza Galiulina

Luiza Galiulina (tugʻ. 23-iyun 1992-yil, Toshkent, Oʻzbekiston) — oʻzbek gimnastikachisi, Oʻzbekiston terma jamoasi aʼzosi. 2008-yilgi yozgi Olimpiya oʻyinlari va jahon chempionatlari ishtirokchisi, sport gimnastikasi boʻyicha Osiyo oʻyinlari va jahon kubogi bosqichlari sovrindori.

Martaba 
2005-yilda Doʻhada (Qatar) gimnastika boʻyicha oʻtkazilgan Osiyo chempionatida koʻpkurashda u bronza medalini qoʻlga kiritdi.

2008-yilda Pekinda (Xitoy) boʻlib oʻtgan Yozgi Olimpiada oʻyinlarida u koʻpkurashda yakkalik bahslarida 52,075 ball toʻpladi, ammo bu musobaqaning final qismiga chiqish uchun etarli boʻlmadi va Luiza atigi 59-oʻrinni egalladi. 2009-yilda Londonda (Birlashgan Qirollik) badiiy gimnastika boʻyicha jahon chempionatida u saralashdan oʻta olmadi.

2010-yilda Guanchjouda (Xitoy) boʻlib oʻtgan yozgi Osiyo oʻyinlarida jamoaviy mashqlarda bronza medalini qoʻlga kiritdi. Bundan tashqari, muvozanat nurida mashqlarda u 14.350 ball toʻpladi, bu oʻyinlarning bronza medali uchun etarli edi. Rotterdamda (Niderlandiya) oʻtkazilgan badiiy gimnastika boʻyicha jahon chempionatida u turnirning final bosqichiga yoʻllanmani qoʻlga kirita olmadi. 2011-yilda yana Jahon chempionatida u saralashdan oʻta olmadi. Gentda (Belgiya) badiiy gimnastika boʻyicha Jahon kubogi bosqichida u muvozanat nurida mashq bajarish boʻyicha bronza medalini qoʻlga kiritdi.

2012-yilda Cottbusda (Germaniya) gimnastika boʻyicha Jahon kubogi bosqichida u muvozanat nurida mashqlar boʻyicha kumush medalni qoʻlga kiritdi. Gimnastika boʻyicha Trnava shahrida (Slovakiya) oʻtkazilgan „25 GYM Festival“ xalqaro turnirida u muvozanatni toʻsish boʻyicha oltin medal va koʻpkurashda bronza medalini qoʻlga kiritdi. Londonda (Birlashgan Qirollik) yozgi Olimpiada oʻyinlarida oʻyinlar ochilishidan ikki kun oldin u diskvalifikatsiya qilindi, chunki doping testi taqiqlangan furosemid preparati mavjudligini koʻrsatdi va Luiza 2012-yil 1-avgustdan boshlab olti oyga barcha musobaqalardan chetlashtirildi. Dekabr oyida Butunjahon antidoping agentligi bu qarorga qarshi chiqdi va Luizani ikki yilga diskvalifikatsiya qildi.

Manbalar 

Toshkentda tugʻilganlar
Yashayotgan insonlar
1992-yilda tugʻilganlar
23-iyunda tugʻilganlar
Oʻzbekistonlik ayol sport gimnastikachilar
Oʻzbekiston gimnastikachilari
Oʻzbekiston olimpiya gimnastikachilari
Oʻzbekistonda tugʻilganlar
Oʻzbekiston kishilari
Gimnastikachi ayollar
Oʻzbekiston parlament saylovi (2009—2010)

Oʻzbekiston Respublikasi Oliy Majlisi Qonunchilik palatasiga saylov 2009-yil oxiri — 2010-yil boshida boʻlib oʻtgan. Asosiy tur 2009-yil 27-dekabrda bo'lib o'tgan. Ikkinchi tur esa 2010-yil 10 yanvarda 39 ta saylov okrugida boʻlib oʻtgan.

Oʻzbekiston parlament saylovi jarayoni va natijasi 
2009-yil 27-dekabr kuni O'zbekiston Respublikasi Oliy Majlisi Qonunchilik palatasi hamda xalq deputatlari viloyat, tuman va shahar Kengashlariga saylovlar bo'lib o'tgan. Ushbu maqola 2009-yil iyun oyida boshlangan saylovlarga tayyorgarlik jarayonini o'rganishga bag'ishlangan. Markaziy saylov komissiyasi (MSK) tomonidan tasdiqlangan "saylovga tayyorgarlik ko'rish va uni o'tkazish bo'yicha milliy konsepsiya", siyosiy partiyalarning saylovoldi platformalari, siyosiy partiyalar vakillarining chiqishlari va Markaziy saylov komissiyasining turli hujjatlari o'rganilgan. Bundan tashqari, mamlakatning barcha hududlarida aholining turli guruhlari vakillarining so'rovnomalar va saylov kuzatuvchilari, siyosiy partiyalar vakillari va deputatlikka nomzodlarning ishonchli vakillari bilan bir qator intervyular o'tkazilgan; saylov kuni mualliflar ayrim saylov uchastkalarida ovoz berish jarayonini kuzatganlar. Tadqiqot natijalari shuni ko'rsatadiki, respublika ijroiya organi saylovlarni o'tkazish jarayoniga kuchli bosim o'tkazgan; Qonunchilik palatasiga nomzodlarni tanlash ularning boshlanishidan oldin amalga oshirilgan. Hukumatning saylovchilarning yuqori ishtiroki haqidagi rasmiy bayonotlaridan farqli o'laroq, u 45-50% dan koʻp bo'lmagan (ta'lim muassasalari va harbiy muassasalarda joylashgan saylov uchastkalari bundan mustasno). Shuni ham ta'kidlash kerakki, respublika fuqarolari parlamentga, shuningdek, xalq deputatlari viloyat, tuman va shahar Kengashlariga saylov natijalarini befarqlik bilan qabul qildishgan, chunki O'zbekistonda bunday tadbirlar uzoq vaqtdan beri davlat va jamiyat ishlarini boshqarishda aholining ishtiroki uchun vosita bo'lib qolgan. Qattiq partiyalararo kurash va faol saylov kampaniyasi ijro etuvchi hokimiyat tomonidan mohirlik bilan sahnalashtirilgan. Boshqa tomondan, kelgusi saylovlar yanada faol va raqobatbardosh bo'lishiga umid qilish mumkin, chunki so'nggi yillarda siyosiy partiyalar faoliyatining huquqiy asoslari sezilarli darajada mustahkamlangan. 1994, 1999, 2004 va 2009-yillarda oliy Majlisga saylovda siyosiy ishtirok etish tajribasi siyosiy partiyalarga bo'lajak saylovlarda yanada faol ishtirok etish imkonini berishi aniq ishonch bilan aytish mumkin.

Havolalar 
Oʻzbekiston parlament saylovi (2009—2010) haqida
Oʻzbekiston parlament saylovi (2009—2010) jarayoni va natijasi
Zaynab Dayibekova

Zaynab Kazbekovna Dayibekova (2002-yil 19-noyabr, Qoraqalpogʻiston, Nukus) – oʻzbekistonlik qilichboz, Oʻzbekiston terma jamoasi aʼzosi. 2020-yilgi hamda 2024-yilgi yozgi Olimpiya oʻyinlari ishtirokchisi.

Hayoti 
Zaynab Dayibekova 2002-yil 19-noyabrda Qoraqalpogʻiston Respublikasining Nukus shahrida tugʻilgan. 2015-yildan beri qilichbozlik bilan shugʻullanadi. Birinchi murabbiyi Daurbek Jiermuratov. Oʻzbekiston davlat jismoniy tarbiya va sport universitetining Nukus filialida tahsil olgan.

Faoliyati 

Zaynab Dayibekova 2018-yilda BAAda oʻsmirlar oʻrtasida oʻtkazilgan qilichbozlik boʻyicha Osiyo chempionatida bronza medalini qoʻlga kiritdi.

2019-yili Toshkent shahrida (Oʻzbekiston) oʻtkazilgan qilichbozlik boʻyicha oʻsmir qizlar oʻrtasidagi Jahon kubogida u finalda Turkiyaning Nisonur Erbilni 15:12 hisobida magʻlub etib, oltin medalni qoʻlga kiritdi.

U 2021-yilda qilichbozlik boʻyicha Osiyo-Okeaniya litsenzion turnirida Zaynab Dayibekova Tokioda (Yaponiya) boʻlib oʻtadigan Yozgi Olimpiya oʻyinlariga litsenziya qoʻlga kiritishga muvaffaq boʻldi. Finalda licenziya uchun kechgan jangda u Aigerim Saribayni (Qozogʻiston) 15:6 hisobida magʻlub etdi. 2021-yil 30-iyun kuni Oʻzbekiston Prezidenti Shavkat Mirziyoyev Yoshlar kuni bayrami munosabati bilan Zaynabni "Shuhrat" medali bilan taqdirladi. Oʻsha yili Qohirada (Misr) qilichbozlik boʻyicha oʻsmirlar oʻrtasidagi jahon chempionatida u yettinchi oʻrinni egalladi.

XXXMII yozgi Olimpiya oʻyinlarida Zaynab oʻz chiqishlarini yaponiyalik Tika Aoki ustidan 15:9 hisobida gʻalaba qozonish bilan boshlab berdi. U ikkinchi bosqichda Osiyo kumush medali sovrindori, xitoylik Shao Yaqini 15:10 hisobida magʻlub etdi. 1/8 finalda u yana koreyalik Yun Ji Suni 15:12 hisobida magʻlub etdi. Chorak finalda u jahon va Yevropa chempionatlari sovrindori vengriyalik Anna Marton bilan uchrashdi, ammo 11:15 hisobida yutqazdi.

2021-yilda Oʻzbekiston Prezidenti Shavkat Mirziyoyev Zaynabni Olimpiya harakatini rivojlantirishga qoʻshgan ulkan hissasi uchun "Jasorat" medali bilan taqdirladi.

2024-yilgi Olimpiada oʻyinlari 
Zaynab Dayibekova Parijdagi Yozgi Olimpiada oʻyinlarining ochilish marosimida Abdumalik Xalokov bilan birga Oʻzbekiston terma jamoasining bayroqdori boʻlgan. Ushbu turnirda 2024-yilning 29-iyul kuni Parijdagi Yozgi Olimpiada oʻyinlarida 1/16 finalda Tokio olimpiadasi sovrindori koreyalik Jisu Yonga 11:15 hisobida imkoniyatni boy berdi va turnirni tark etdi.

Unvon va mukofotlari 
 „Jasorat“ medali
 „Shuhrat“ medali

Manbalar 

Yashayotgan insonlar
Oʻzbekiston qilichbozlari
Jalgasbay Berdimuratov

Jalgasbay Karlibayevich Berdimuratov (tugʻ. 27-mart 1997-yil, Nukus, Qoraqalpogʻiston, Oʻzbekiston) — oʻzbek yunon-rum kurashchisi, Oʻzbekiston terma jamoasi aʼzosi. 2019-yilda kurash boʻyicha jahon chempionatida bronza medalini qoʻlga kiritdi. 2020-yilda Osiyo chempionatida bronza, 2021-yilda esa Osiyo chempioni boʻldi.

Faoliyati 
2016-yilda Manila shahrida (Filippin) oʻtkazilgan kurash boʻyicha oʻsmirlar oʻrtasidagi Osiyo chempionatida 84 kg vazn toifasida bronza medalini qoʻlga kiritdi. Oʻsha yili kurash boʻyicha oʻsmirlar oʻrtasidagi jahon chempionatida 84 kg gacha vazn toifasida u bor-yoʻgʻi oʻn uchinchi oʻrinni egalladi.

2017-yilda kurash boʻyicha oʻsmirlar oʻrtasida oʻtkazilgan Osiyo chempionatida 74 kg vazn toifasida finalda qirgʻizistonlik kurashchi Oqjol Mahmudovga imkoniyatni boy berib, kumush medalni qoʻlga kiritgan edi. Oʻsha yili Tampere shahrida (Finlandiya) oʻtkazilgan kurash boʻyicha oʻsmirlar oʻrtasidagi jahon chempionatida 74 kilogrammgacha boʻlgan vazn toifasida u sakkizinchi oʻrinni egalladi.

2018-yili Bishkek (Qirgʻiziston) shahrida boʻlib oʻtgan kurash boʻyicha Osiyo chempionatida 77 kg vazn toifasida u yarim finalda boʻlajak Osiyo chempioni xitoylik kurashchi Yang Binga imkoniyatni boy berib, atigi beshinchi oʻrinni egalladi.

2019-yili Nur-Sultonda (Qozogʻiston) boʻlib oʻtgan kurash boʻyicha jahon chempionatida 77 kg vazn toifasida qozogʻistonlik polvon Asxat Dilmuhamedovni magʻlub etib, bronza medalini qoʻlga kiritdi. Jalgasbay Berdimuratov kurash boʻyicha jahon chempionatida medal sohibi Tokiodagi (Yaponiya) yozgi Olimpiya oʻyinlariga litsenziya oldi. Oʻsha yili Sian shahrida (Xitoy) oʻtkazilgan kurash boʻyicha Osiyo chempionatida 82 kilogrammgacha vazn toifasida yarim finalda boʻlajak Osiyo chempioni eronlik kurashchi Said Abdvaliga yutqazib, bor-yoʻgʻi beshinchi oʻrinni egalladi.

2020-yilda Nyu-Deli shahrida (Hindiston) oʻtkazilgan kurash boʻyicha Osiyo chempionatida u 82 kilogrammgacha boʻlgan vazn toifasida yarim finalda eronlik kurashchi Mehdi Ibrohimiyga yutqazib, bronza medalini qoʻlga kiritdi.

2021-yilda Olmaota (Qozogʻiston) shahrida oʻtkazilgan kurash boʻyicha Osiyo chempionatida 82 kilogrammgacha boʻlgan vazn toifasida u final jangida Kalidin Asikeevga (Qirgʻiziston) qarshi chiqdi va 3:1 hisobida gʻalaba qozonib, oltin medalni qoʻlga kiritdi. 2021-yil 30-iyun kuni Oʻzbekiston Prezidenti Shavkat Mirziyoyev Jalgasbay Berdimuratovni "Shuhrat" medali bilan taqdirladi.

Manbalar 

1997-yilda tugʻilganlar
27-martda tugʻilganlar
Nukusda tugʻilganlar
Yashayotgan insonlar
Shuhrat medali sohiblari
Oʻzbekiston kurashchilari
Zarina Qurbonova

Zarina Akbarovna Qurbonova (1995-yil 6-mayda tugʻilgan, Navoiy viloyati, Oʻzbekiston) — badiiy gimnastika boʻyicha oʻzbek sportchisi, Oʻzbekiston terma jamoasi aʼzosi, Oʻzbekiston Respublikasining xalqaro darajadagi sport ustasi. 2016-yilgi yozgi Olimpiya oʻyinlari ishtirokchisi, badiiy gimnastika boʻyicha Osiyo chempionati sovrindori.

Zarina Qurbonovaning faoliyati 
Zarina Qurbonova — 2000-yilda Navoiy shahrida badiiy gimnastika bilan shugʻullanishni boshlagan, 2011-yildan boshlab esa Lyudmila Polivanova Zarina Qurbonovaga murabbiylik qilishni boshlagan. 2011-yilda Montpellier (Fransiya) da boʻlib oʻtgan badiiy gimnastika boʻyicha Jahon chempionatida jami guruh mashqlarida 47.800 ball toʻplab, oʻn sakkizinchi oʻrinni egallagan. 2013-yil Kiyevdagi (Ukraina) badiiy gimnastika boʻyicha jahon chempionatida guruh mashqlarida ishtirok etib, 27.399 ochko jamgʻarib, oʻn toʻqqizinchi oʻrinni egallagan. Toshkentda boʻlib oʻtgan badiiy gimnastika boʻyicha Osiyo chempionatida koʻpkurash mashqlarda qitʼaning bronza medallarini qoʻlga kiritgan. 2014-yilda Zarina guruh mashqlarida Izmir (Turkiya) da boʻlib oʻtgan badiiy gimnastika boʻyicha Jahon chempionatida ishtirok etgan. Ikki mashq yigʻindisi boʻyicha Oʻzbekiston jamoasi 30.116 ball toʻplab, faqat oʻn oltinchi oʻrinni egallagan. 2015-yilda Stuttgart (Germaniya) da boʻlib oʻtgan badiiy gimnastika boʻyicha Jahon chempionatida ikki mashq yigʻindisi boʻyicha guruh mashgʻulotlarida 32.566 ochko jamgʻarib, dunyoda oʻninchi oʻrinni egallagan. Chechxon (Koreya Respublikasi) da badiiy gimnastika boʻyicha Osiyo chempionatida koʻpkurash bilan guruh mashqlarida bronza medalni qoʻlga kiritgan. 2016-yil aprel oyida Rio-De-Janeyro (Braziliya) da oʻtkazilgan Olimpiya test musobaqalari boʻlib oʻtgan, unda Oʻzbekiston jamoasi Zarina bilan 32.832 ball toʻplab, ikkinchi oʻrinni egallagan va shu bilan Olimpiya oʻyinlariga litsenziya olgan. Oʻyin oldidan u Xyuston (AQSh) shahrida jamoa bilan mashgʻulot olib borgan. Braziliyaning Rio-De-Janeyro shahrida boʻlib oʻtgan XXXI yozgi Olimpiya oʻyinlarida guruh mashgʻulotlarida Oʻzbekiston terma jamoasi jami 31.166 ball toʻplab, oʻn ikkinchi oʻrinni egallagan, ammo turnirning final qismiga oʻtmagan. 2016-yili u sport faoliyatini tugatib, Oʻzbekiston gimnastika Federatsiyasida murabbiylik faoliyatini boshlagan.

Havolalar 
Zarina Qurbonova haqida

Zarina Qurbonovaning faoliyati 
Oʻzbekiston olimpiya gimnastikachilari
Oʻzbekiston badiiy gimnastikachilari
Oʻzbekistonda tugʻilganlar
Navoiyda tugʻilganlar
1995-yilda tugʻilganlar
6-mayda tugʻilganlar
Oʻzbekiston kishilari
Oʻzbekiston gimnastikachilari
Yekaterina Fetisova

Yekaterina Andreevna Fetisova (tugʻ. 3-yanvar 2003-yil, Fargʻona, Fargʻona viloyati, Oʻzbekiston) – badiiy gimnastika boʻyicha oʻzbek sportchisi, Oʻzbekiston sport ustasi, Oʻzbekiston terma jamoasi aʼzosi. III Yozgi oʻsmirlar Olimpiada oʻyinlari va XXXII Yozgi Olimpiada oʻyinlari ishtirokchisi.

Martaba 
Yekaterina gimnastika bilan 2008-yilda Fargʻonada shugʻullana boshlagan.

2018-yili Kuala Lumpurda (Malayziya) badiiy gimnastika boʻyicha oʻsmirlar oʻrtasida oʻtkazilgan Osiyo chempionatida u koʻpkurash bahslarida oltin medalni qoʻlga kiritdi. Oʻzbekiston kubogida Yekaterina koʻpkurashda yakkalik bahslarida bronza, lenta bilan mashq bajarishda oltin, halqa bilan kumush medalni qoʻlga kiritdi. Oʻsha yili u Buenos Ayresda (Argentina) boʻlib oʻtgan yozgi oʻsmirlar Olimpiya oʻyinlarida shaxsiy koʻpkurashda qatnashdi, ammo muvaffaqiyatsiz ishtirok etdi va saralashda atigi 20-oʻrinni egalladi.

2019-yilda Pattayada (Tailand) badiiy gimnastika boʻyicha boʻlib oʻtgan Osiyo chempionatida u koʻpkurashda umumjamoa hisobida oltin, halqa bilan mashq bajarish boʻyicha bronza medalini qoʻlga kiritdi. Oʻsha yili Oʻzbekiston chempionatida koʻpkurashda yakkalik bahslarida bronza, halqa va tayoq bilan mashq bajarishda bronza, toʻp bilan mashq bajarishda oltin medalni qoʻlga kiritdi.

2021-yilda Toshkentda oʻtkazilgan badiiy gimnastika boʻyicha Osiyo chempionatida Fetisova koʻpkurashda yakkalik bahslarida bronza, toʻp bilan urilganda esa oltin medalni qoʻlga kiritdi.

2021-yil 5-avgust kuni Sabina Tashkenbaeva COVID-19 infeksiyasiga chalingani va Olimpiadada qatnasha olmasligi maʼlum boʻldi. Sabinaning litsenziyasi shaxsiy edi, u 2021-yilgi jahon chempionatida uni muvaffaqiyatli qoʻlga kiritdi. Gimnastikachining litsenziyasi nominal boʻlganligi sababli, u oʻsha mamlakatning boshqa sportchisiga oʻtkazilmagan, lekin FIG qoidalariga koʻra, uni zaxira roʻyxatida birinchi boʻlgan sportchi oladi (roʻyxat natijalar asosida tuzilgan 2019-yilgi jahon chempionati). Litsenziyaga ega boʻlmagan gimnastikachilar roʻyxatida Oʻzbekiston vakili Yekaterina Fetisova ham birinchi boʻldi. Shu tariqa, Fetisova Tokioda Tashkenbaevaning oʻrnini egallaydi.

U yozgi Olimpiya oʻyinlarida unchalik ishonchli ishtirok etmadi va 75,500 ball toʻpladi, saralashda 24-oʻrinni egalladi va finalga chiqa olmadi.

Manbalar 

Yashayotgan insonlar
2003-yilda tugʻilganlar
3-yanvarda tugʻilganlar
Oʻzbekiston badiiy gimnastikachilari
Oʻzbekiston gimnastikachilari
Oʻzbekiston olimpiya gimnastikachilari
Oʻzbekistonda tugʻilganlar
Oʻzbekiston kishilari
Sevinch Salayeva

Sevinch Odamboy qizi Salaeva (tugʻ. 12-mart 1995-yil, Yangiariq tumani, Xorazm viloyati, Oʻzbekiston) — oʻzbek dzyudochisi-paralimpiyachi, 52 kg gacha vazn toifasida. 2016-yilgi yozgi Paralimpiya oʻyinlarining bronza medali sovrindori, ikki karra Osiyo chempioni, Paraosiyo oʻyinlari, Gran-pri va dzyudo boʻyicha Jahon kubogi gʻolibi va sovrindori.

Martaba 
2014-yildan boshlab u xalqaro musobaqalarda qatnasha boshladi. 2014-yilda Inchxon shahrida (Koreya Respublikasi) boʻlib oʻtgan Yozgi Para-Osiyo oʻyinlarida 52 kg vazn toifasida u finalda yaponiyalik dzyudochi Ayumi Ishini magʻlub etib, oltin medalni qoʻlga kiritdi. 2015-yilda Seul shahrida (Koreya Respublikasi) boʻlib oʻtgan koʻzi ojizlar va zaif koʻruvchilar oʻrtasidagi Butunjahon oʻyinlarida dzyudo boʻyicha 52 kilogrammgacha vazn toifasida u atigi beshinchi oʻrinni egalladi.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida 52 kg vazn toifasida kanadalik dzyudochi Prissilla Gagneni magʻlubiyatga uchratib, bronza medalini qoʻlga kiritdi.

2017-yili Toshkentda dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Osiyo chempionatida u oʻz vazn toifasida finalda tailandlik Metini Vongchompxuni magʻlub etib, oltin medalni qoʻlga kiritgan edi. Toshkent shahrida dzyudo boʻyicha koʻzi ojizlar va zaif koʻruvchilar oʻrtasida oʻtkazilgan jahon kubogi bosqichida kumush, keyingi yili Antaliya (Turkiya) shahrida oʻtkazilgan bosqichda bronza medalini qoʻlga kiritdi. 2018-yilda Jakartada (Indoneziya) boʻlib oʻtgan yozgi Paraosiyo oʻyinlarida u oʻz vazn toifasida bronza medalini qoʻlga kiritdi. Biroq, Lissabonda (Portugaliya) dzyudo boʻyicha koʻzi ojizlar va nogironlar oʻrtasidagi jahon chempionatida u atigi beshinchi oʻrinni egalladi.

2019-yilda Bokuda (Ozarbayjon) Gran-pri bosqichida 52 kilogrammgacha boʻlgan vazn toifasida bronza medalini qoʻlga kiritdi. Atirauda (Qozogʻiston) dzyudo boʻyicha koʻzi ojizlar va nogironlar oʻrtasidagi Osiyo chempionatida u oʻz vazn toifasida xitoylik Yankin Lini magʻlub etib, oltin medalni qoʻlga kiritdi. 2021-yilda Bokudagi Gran-pri bosqichida u kumush medalni qoʻlga kiritib, birinchi oʻrindan bir qadam narida toʻxtadiva Uorvikdagi (Buyuk Britaniya) bosqichda oltin medalni qoʻlga kiritdi.

2021-yil avgust oyida u Oʻzbekiston terma jamoasi tarkibida Yozgi Paralimpiya oʻyinlarida ishtirok etish uchun Tokioga (Yaponiya) uchib kelgan, biroq yetib kelganida unga COVID-19 tashxisi qoʻyilgan va oʻyinlardan chetlashtirilgan.

Biografiyasi 
2016-yilda Oʻzbekiston Prezidenti Shavkat Mirziyoyevning farmoni bilan "Jasorat" medali bilan taqdirlangan. 2019-yilda Urganch davlat universitetini tamomlagan.

Manbalar 

Jasorat medali sohiblari
Yashayotgan insonlar
1995-yilda tugʻilganlar
12-martda tugʻilganlar
Oʻzbekiston para-dzyudochilari
Oʻzbekistonlik ayollar
Paralimpiada oʻyinlaridagi oʻzbekistonlik bronza medal sohiblari
Oʻzbekistonda tugʻilganlar
Xorazm viloyatida tugʻilganlar
Oʻzbekiston kishilari